IBER3101 / 4104 − Oppgaver til gjennomgåelse og diskusjon V 07

17/1.	Oversett første side av Jostein Gaarder: Sofies verden (t.o.m. ”Pus, pus, pus!”) til portugisisk eller spansk og begrunn de valg du har gjort underveis.

24/1	Kommentér den spanske, portugisiske og / eller brasilianske utgave av samme tekst i lys av din egen oversettelse. (Kopier deles ut etter ønske.)

7/2	Finn eksempler på a) adjektiviske adverbialledd og b) måtesadverb i første kap. av Gaarders Sofies verden, og drøft hvordan disse best kan oversettes til spansk eller portugisisk.

14/2	Oversett  utdelt tekstmateriale  til norsk og begrunn de valg du har gjort underveis.

21/2	Drøft med utgangspunkt i ovennevnte tekstmateriale hvordan predikative adjektiv, partisipper og gerundiumsformer best kan oversettes til norsk.

28/2.	Gruppearbeid: Forsøk å oversette utdelte tekster fra Gunnar Larsens roman I sommer til portugisisk eller spansk og gjør rede for hva slags problemer dette reiser..

7/3	Fortsettelse av gjennomgåelse og diskusjon av ovennevnte gruppearbeid.

14/3	Analysér og sammenlign bruken av refleksivkonstruksjoner i spansk og portugisisk (europeisk og / eller brasiliansk variant) på grunnlag av utdelt tekstmateriale fra Gaarders Sofies verden, og drøft hvordan slike uttrykk best kan oversettes til norsk.

21/3	Drøft forholdet mellom passive, intransitive og refleksive konstruksjoner i norsk og iberoromansk − gjerne med utgangspunkt i sistnevnte tekstmateriale.

28/3	Oversettelse av ’å bli’ til portugisisk og spansk i ulike kontekster (jfr. utdelt tekstmateriale).

11/4	Oversettelse av ’å få’ til portugisisk og spansk i ulike kontekster (jfr. utdelt tekstmateriale).

18/4	Representasjon av retning og modus i ikke-predikative intransitive, transitive og refleksive uttrykk for bevegelse og forandring (”el concepto de transición”): Gi minst 10 eksempler på typiske forskjeller mellom norsk og iberoromansk språkbruk.

25/4	Oversett ett av et par korte eventyr av Asbjørnsen & Moe til spansk eller portugisisk  og kommentér de kulturspesifikke problemer som knytter seg til oversettelsen av en slik tekst.

2/5	Evt. fortsatt gjennomgåelse og diskusjon av sistnevnte oppgave. Oppsummering av sentrale kontrastive problemstillinger i forholdet mellom norsk og iberoromansk.

27.12.06 / KN